ai4bharat/Pralekha huggingface dataset:
প্রধানমন্ত্রীরদপ্তর
জার্মানির সঙ্গে আন্তঃসরকারি পর্যায়ে আলাপ-আলোচনা দ্বিপাক্ষিক সম্পর্কের ওপর নির্ভরশীল : প্রধানমন্ত্রী
নয়াদিল্লি, ০১ নভেম্বর, ২০১৯
প্রধানমন্ত্রী শ্রী নরেন্দ্র মোদী বলেছেন, ভারত ও জার্মানির মধ্যে দ্বিপাক্ষিক সম্পর্ক গণতন্ত্র ও আইনের শাসনের প্রতি মৌলিক বিশ্বাসের ওপর ভিত্তি করে গড়ে উঠেছে। আন্তঃসরকারি পর্যায়ে আলাপ-আলোচনা বজায় রাখার প্রশংসা করে প্রধানমন্ত্রী বলেন, পারস্পরিক আলাপ-আলোচনার ক্ষেত্রে অভিনব এই ব্যবস্থা ভারত ও জার্মানির মধ্যে বিভিন্ন ক্ষেত্রে দ্বিপাক্ষিক সম্পর্ককে গভীরতর করেছে। দুই দেশের মধ্যে নতুন ও আধুনিক প্রযুক্তি, ই-মোবিলিটি, জ্বালানি সংক্রান্ত প্রযুক্তি, স্মার্ট সিটি, অভ্যন্তরীণ জলপথ, উপকূল ব্যবস্থাপনা, নদ-নদীগুলির সংস্কার, পরিবেশ সুরক্ষার মতো বিভিন্ন ক্ষেত্রে সম্পর্ক নিবিড়তর হয়েছে।
প্রধানমন্ত্রী শ্রী নরেন্দ্র মোদী আজ নতুন দিল্লিতে জার্মানির চ্যান্সেলরের সঙ্গে এক যৌথ সাংবাদিক সম্মেলনে উদ্বোধনী ভাষণ দিচ্ছিলেন।
ভারতে জার্মানির চ্যান্সেলর ডঃ অ্যাঞ্জেলা মার্কেল ও তাঁর প্রতিনিধিদলকে স্বাগত জানিয়ে প্রধানমন্ত্রী বলেন, ভারত – জার্মানির সম্পর্ককে আরও শক্তিশালী করতে চ্যান্সেলর ডঃ মার্কেল গুরুত্বপূর্ণ ভূমিকা পালন করেছেন।
রপ্তানি নিয়ন্ত্রণ ব্যবস্থায় ভারতের সদস্যপদ সহ অন্যান্য আন্তর্জাতিক ফোরামে জার্মানির সমর্থনের জন্য প্রধানমন্ত্রী কৃতজ্ঞতা প্রকাশ করেন।
প্রধানমন্ত্রী বলেন, উভয় দেশই রাষ্ট্রসংঘের নিরাপত্তা পরিষদ সহ অন্যান্য আন্তর্জাতিক সংগঠনগুলির সংস্কারের লক্ষ্যে পারস্পরিক সহযোগিতাকে এগিয়ে নিয়ে যাবে।
SSS/BD/SB
(Visitor Counter : 79
স্বাস্থ্যওপরিবারকল্যাণমন্ত্রক
কোভিড-১৯ : অসত্য ও প্রকৃত তথ্য
নয়াদিল্লি, ০৩ ফেব্রুয়ারি, ২০২২
বেশ কিছু সংবাদ মাধ্যমের প্রতিবেদনে অভিযোগ করা হয়েছে যে, ফেব্রুয়ারি মাসের শেষে ৫০ লক্ষ অব্যবহৃত কোভিশিল্ড ডোজের টিকা নষ্ট হয়ে যেতে পারে। এ ধরনের প্রতিবেদনগুলি ভিত্তিহীন এবং রাজ্য অনুযায়ী কোনও নির্দিষ্ট তথ্য ছাড়াই ডোজগুলির মেয়াদ শেষ হওয়ার তারিখের কাছাকাছি বলে দাবি করা হয়েছে।
কেন্দ্রীয় সরকার সক্রিয়ভাবে সমস্ত রাজ্য সরকারগুলিকে কোভিড-১৯ টিকাদান অভিযানের শুরু থেকে এই সমস্যা পর্যালোচনা করার পরামর্শ দিয়েছে এবং টিকার ডোজের অপচয় ন্যূনতম হ্রাস ও ৬০টি টিকা সরবরাহকারী কেন্দ্র থেকে ‘ফাস্ট এক্সপায়ারি ফাস্ট আউট ’ নীতির উপর ভিত্তি করে টিকা সরবরাহ নিশ্চিত করতে বলেছে।
গত বছরের নভেম্বর মাসে কেন্দ্রীয় স্বাস্থ্য ও পরিবার কল্যাণ মন্ত্রকের পক্ষ থেকে রাজ্যগুলিকে নিয়মিতভাবে সরকার সহ বেসরকারি হাসপাতালের কাছে উপস্থিত আগামী দিনে মেয়াদ শেষ হতে পারে, এমন কোভিড টিকার অবস্থা পর্যালোচনা করতে বলা হয়েছে।
রাজ্যগুলিকে এও পরামর্শ দেওয়া হয়েছে যে, সরকারি-বেসরকারি সুবিধা কেন্দ্রে যাতে টিকার মেয়াদ উত্তীর্ণ না হয়, তাও দেখতে হবে। এমনকি, বেসরকারি হাসপাতালগুলির সঙ্গে টিকার ডোজ ব্যবহারের বিষয়টি খতিয়ে দেখতে স্বাস্থ্য বিষয়ক মুখ্যসচিব/প্রধান সচিবকে ভিডিও কনফারেন্স করার পরামর্শ দেওয়া হয়েছে। কর্পোরেট সামাজিক দায়বদ্ধতার আওতায় টিকাকরণ পরিচালনা/টিকাদান, বেসরকারি হাসপাতালে ভর্তুকি হারে টিকাকরনের মতো বিষয়গুলিও খতিয়ে দেখার জন্য রাজ্যগুলিকে পরামর্শ দেওয়া হয়েছে।
নির্দিষ্ট কয়েকটি রাজ্যের অনুরোধের ভিত্তিতে কেন্দ্রীয় স্বাস্থ্য মন্ত্রক স্পষ্ট করে জানিয়েছে যে, টিকার মেয়াদ শেষ হওয়া এবং ডোজ নষ্ট হওয়া এড়াতে ব্যতিক্রমী কারণ ছাড়া বেসরকারি ক্ষেত্রের স্বাস্থ্য সুবিধা থেকে রাজ্য সরকারের স্বাস্থ্য সুবিধা কেন্দ্রে টিকা হস্তান্তরের প্রস্তাবিত ব্যবস্থায় কোনও আপত্তি থাকবে না।
পশ্চিমবঙ্গ, মহারাষ্ট্র, কর্ণাটক, তেলেঙ্গানা, গুজরাট এবং দিল্লির মতো রাজ্যগুলির সঙ্গে আলোচনায় সুনিশ্চিত করা হয়েছে, যাতে বেসরকারি কোভিড টিকা কেন্দ্রগুলিতে উপস্থিত টিকার ডোজ যথাযথভাবে ব্যবহার করা হয়।
CG/SS/SB
(Visitor Counter : 119
প্রধানমন্ত্রীরদপ্তর
অন্ধ্রপ্রদেশের কুর্নুলে সড়ক দুর্ঘটনায় প্রাণহানির ঘটনায় প্রধানমন্ত্রীর শোকপ্রকাশ
নতুনদিল্লি, ১৪ই ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী অন্ধ্রপ্রদেশের কুর্নুল জেলায় সড়ক দুর্ঘটনায় প্রাণহানির খবরে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “অন্ধ্রপ্রদেশের কুর্নুল জেলায় সড়ক দুর্ঘটনার খবরে আমি মর্মাহত। সঙ্কটের এই সময়ে, যারা তাঁদের প্রিয়জনকে হারালেন, তাঁদের সমবেদনা জানাই। আহতদের দ্রুত আরোগ্য কামনা করি।“
স্বাস্থ্যওপরিবারকল্যাণমন্ত্রক
সারা দেশে ২.৪ কোটিরও বেশি টিকার ডোজ দেওয়া হয়েছে
গত ২৪ ঘণ্টায় ১৩.৫ লক্ষেরও বেশি টিকার ডোজ
দৈনিক কোভিড আক্রান্তের ঘটনা মহারাষ্ট্র, কেরল, পাঞ্জাব, কর্ণাটক, গুজরাট ও তামিলনাডুতে উচ্চ হারে বাড়ছে
নয়াদিল্লি, ১০ মার্চ ২০২১
আজ সকাল ৭টা পর্যন্ত পাওয়া প্রাথমিক তথ্য অনুযায়ী সমস্ত রাজ্য ও কেন্দ্রশাসিত অঞ্চলে ২ কোটি ৪৩ লক্ষ ৬৭ হাজার ৯০৬টি টিকার ডোজ দেওয়া হয়েছে। এর মধ্যে প্রথম ডোজ পেয়েছেন ৭১ লক্ষ ৩০ হাজার ৯৮ জন স্বাস্থ্য কর্মী, দ্বিতীয় ডোজ পেয়েছেন ৩৮ লক্ষ ৯০ হাজার ২৫৭ জন স্বাস্থ্য কর্মী, করোনার বিরুদ্ধে লড়াইয়ে অগ্রভাগে থাকা ৬৯ লক্ষ ৩৪৬ হাজার ৪৮০ জন কর্মী প্রথম ডোজ এবং ৪ লক্ষ ৭৩ হাজার ৪২২ জন কর্মী দ্বিতীয় ডোজ নিয়েছেন। এছাড়াও, একাধিক উপসর্গবিশিষ্ট ৪৫ বছরেরও বেশি বয়সী ৮ লক্ষ ৩৩ হাজার ৫২৬ জন সুফলভোগীকে টিকার প্রথম ডোজ এবং ৬০ বছরের বেশি বয়সী ৫১ লক্ষ ৪ হাজার ১২৩ জনকে প্রথম ডোজ দেওয়া হয়েছে।
দেশব্যাপী টিকাকরণের ৫৩তম দিনে  ১৩ লক্ষ ৫৯ হাজার ১৭৩টি ক্ষেত্রে টিকার ডোজ দেওয়া হয়েছে। এর মধ্যে ১০ লক্ষ ৬০ হাজার ৯৯৪ জন সুফলভোগী প্রথম ডোজ এবং ২ লক্ষ ৯৮ হাজার ২২৯ জন সুফলভোগী দ্বিতীয় ডোজ পেয়েছেন।
দেশে গত ২৪ ঘণ্টায় ৬টি রাজ্যে – মহারাষ্ট্র, কেরল, পাঞ্জাব, কর্ণাটক, গুজরাট ও তামিলনাডুতে দৈনিক নতুন আক্রান্তের সংখ্যা ১৭ হাজার ৯২১। দেশে একদিনেই নতুন করে আক্রান্তের ৮৩.৭৬ শতাংশই ঐ ৬টি রাজ্য থেকে। মহারাষ্ট্রে একদিনেই সর্বাধিক ৯ হাজার ৯২৭ জন আক্রান্ত হয়েছেন। কেরলে আক্রান্তের সংখ্যা ২ হাজার ৩১৬। অন্যদিকে, পাঞ্জাবে নতুন করে আরও ১ হাজার ২৭ জন আক্রান্ত হয়েছেন।
দেশে আজ সুস্পষ্টভাবে করোনায় আক্রান্তের সংখ্যা দাঁড়িয়েছে ১ লক্ষ ৮৪ হাজার ৫৯৮। দৈনিক-ভিত্তিতে কোভিড নমুনা পরীক্ষার ক্ষেত্রেও উচ্চ হারে অগ্রগতির প্রবণতা অব্যাহত রয়েছে। দেশে এখনও পর্যন্ত নমুনা পরীক্ষা হয়েছে ২২ কোটি ৩৪ লক্ষ ৭৯ হাজার ৮৭৭টি। দৈনিক-ভিত্তিতে আক্রান্তের হার বর্তমানে ২.৪৩ শতাংশ।
দেশে গত ২৪ ঘণ্টায় করোনায় ১৩৩ জনের মৃত্যু হয়েছে। এর মধ্যে ৫টি রাজ্যেই মারা গেছেন ৭৭.৪৪ শতাংশ রোগী। মহারাষ্ট্রে একদিনেই মৃত্যু হয়েছে ৫৬ জনের। পাঞ্জাবে মারা গেছেন ২০ জন এবং কেরলে মৃত্যু হয়েছে ১৬ জনের।
দেশে গত ২৪ ঘণ্টায় ১৯টি রাজ্য/কেন্দ্রশাসিত অঞ্চলে কোভিড-১৯ জনিত মৃত্যুর খবর নেই। এই রাজ্য/কেন্দ্রশাসিত অঞ্চলগুলির মধ্যে রয়েছে রাজস্থান, অন্ধ্রপ্রদেশ, চন্ডীগড়, ওডিশা, ঝাড়খন্ড, বিহার, সিকিম, লাদাখ, ত্রিপুরা, আন্দামান ও নিকোবর দ্বীপপুঞ্জ প্রভৃতি।
CG/BD/SB
(Visitor Counter : 110
বিজ্ঞানওপ্রযুক্তিমন্ত্রক
জৈব প্রযুক্তি দফতর কোভিড-১৯ পরবর্তী পর্যায়ে দেশের প্রথম ‘এক স্বাস্থ্য’ বিষয়ক কনসোর্টিয়ামের সূচনা করেছে
নতুন দিল্লি, ১৪ অক্টোবর, ২০২১
কোভিড-১৯ মহামারী সংক্রামক রোগের নিয়ন্ত্রণে ‘এক স্বাস্থ্য’ নীতির প্রাসঙ্গিকতা বুঝতে পেরে এই রোগ প্রতিরোধে বিশেষ কার্যকরি পদক্ষেপ এবং বিশ্ব ব্যাপী জুনোটিক রোগ নিয়ন্ত্রণে প্রয়াস চালানো হয়েছে। অতিরিক্ত ভীড়, খাদ্যাভ্যাস এবং আন্তর্জাতিক বাণিজ্যের কারণে সারা বিশ্বে এই সংক্রামক রোগ ছড়িয়ে পড়ার ঝুঁকি থাকে। এই ধরণের রোগগুলি মানব স্বাস্থ্য ব্যবস্থা এবং অর্থনীতি ও তার পরে সামাজিক – আর্থিক ক্ষেত্রে ধ্বংসাত্মক প্রভাব ফেলে। এই পরিস্থিতিতে কেন্দ্রীয় সরকারের বিজ্ঞান ও প্রযুক্তি মন্ত্রকের আওতাধীন জৈব প্রযুক্তি বিভাগ ‘এক স্বাস্থ্য’ বিষয়ক কনসোর্টিয়াম তৈরির উদ্যোগ নিয়েছে।
জৈব প্রযুক্তি দপ্তরের সচিব ডঃ রেণু স্বরূপ আজ ভিডিও কনফারেন্সের মাধ্যমে জৈব প্রযুক্তি দপ্তরের প্রকল্প ‘এক স্বাস্থ্য’ বিষয়ক কর্মসূচির সূচনা করেছেন। এই কর্মসূচিতে দেশের উত্তর-পূর্বাঞ্চল সহ গুরুত্বপূর্ণ স্থানে ব্যাক্টেরিয়া, ভাইরাল এবং পরজীবী সংক্রমণের পাশাপাশি দেশের সীমান্তবর্তী অঞ্চলে জীবাণু সংক্রমণের ওপর নজরদারি চালানোর কথা বলা হয়েছে।
ডঃ রেণু স্বরূপ জানান, হায়দ্রাবাদের ডিবিটি - ন্যাশনাল ইনস্টিটিউট অফ অ্যানিমেল বায়ো টেকনোলজি –এর পৌরহিত্যে ২৭টি সংগঠনের সমন্বয়ে এই কনসোর্টিয়াম গঠন করা হয়েছে। কোভিড পরবর্তী সময়ে কেন্দ্রীয় সরকারের চালু হওয়া সবচেয়ে বড় স্বাস্থ্য কর্মসূচির মধ্যে এটি অন্যতম। দিল্লি এবং যোধপুরের এইমস্, বেরিলি-র আইভিআরআই, চেন্নাইয়ের টিএএনইউভিএএস, আসাম কৃষি ও পশু চিকিৎসা বিশ্ববিদ্যালয় এবং আইসিএমআর ও আইসিএআর –এর একাধিক কেন্দ্র এই কনসোর্টিয়ামের সহায়ক হিসেবে কাজ করবে।
এদিন, এই কর্মসূচির সূচনার পাশাপাশি ডঃ রেণু স্বরূপ ভিডিও কনফারেন্সের মাধ্যমে ‘এক স্বাস্থ্যের অপরিহার্যতা’ বিষয়ক একটি আন্তর্জাতিক সম্মেলনেরও উদ্বোধন করেন। এই সম্মেলনের ভাষণে ডঃ স্বরূপ মানুষ, প্রাণী ও বন্য প্রাণের ওপর ভবিষ্যতের মহামারীর প্রভাব যাতে না পরে তা নিয়ে এখন থেকেই চিন্তাভাবনা শুরু করার ওপর জোর দেন।
CG/SS/SKD/
(Visitor Counter : 330
নির্বাচনকমিশন
তেজপুর, কালিয়াবোড়, জোড়হাট, ডিব্রুগড় এবং লখিমপুরের ভোটাররা ১১ই এপ্রিল তাঁদের প্রতিনিধি নির্বাচন করবেন
৫টি সংসদীয় আসনে ৪১ জন প্রার্থী ভোটের আসরে রয়েছেন
সুষ্ঠুভাবে ভোটদান পর্ব শেষ করার জন্য ৯ হাজার ৫৪৭টি ভোট গ্রহণ কেন্দ্র স্থাপন করা হচ্ছে
নয়াদিল্লি, ০৮ এপ্রিল, ২০১৯
সপ্তদশ লোকসভা নির্বাচনে আসামে প্রথম দফায় আগামী ১১ই এপ্রিল ৫টি সংসদীয় আসনের জন্য ভোট গ্রহণ করা হবে। এই সংসদীয় নির্বাচন কেন্দ্রগুলি হ’ল – তেজপুর, কালিয়াবোড়, জোড়হাট, ডিব্রুগড় এবং লখিমপুর। রাজ্যে মোট ১৪টি লোকসভা আসন রয়েছে। দ্বিতীয় পর্যায়ে ৫টি এবং তৃতীয় পর্যায়ে ৪টি আসনে ভোট গ্রহণ করা হবে।
প্রথম পর্যায়ের ঐ ৫টি আসনে মোট ভোটদাতার সংখ্যা ৭৬ লক্ষ ৩ হাজার ৪১৮। এর মধ্যে পুরুষ ভোটদাতার সংখ্যা ৩৮ লক্ষ ৬৫ হাজার ৩৩৪ এবং মহিলা ভোটদাতা ৩৭ লক্ষ ৩৭ হাজার ৯৭০। তৃতীয় লিঙ্গের ভোটদাতা রয়েছেন ১৫৪ জন।
প্রথম দফার এই ৫টি আসনে মোট ৪১ জন প্রার্থী প্রতিদ্বন্দ্বীতার আসরে রয়েছেন। এর মধ্যে ২ জন মহিলা প্রার্থী ১২ জন নির্দল রয়েছেন। সুষ্ঠুভাবে ভোটদান পর্ব শেষ করার জন্য ৯ হাজার ৫৭৪টি ভোট গ্রহণ কেন্দ্র স্থাপন করা হচ্ছে।
উল্লেখ করা যেতে পারে, রাজ্যের এই ৫টি আসনে নির্বাচনের জন্য গত ১৮ই মার্চ বিজ্ঞপ্তি জারি করা হয়। মনোনয়নপত্র দাখিলের শেষ দিন ছিল ২৫শে মার্চ। ২৬শে মার্চ মনোনয়ন পত্রগুলি খতিয়ে দেখা হয়। মনোনয়নপত্র প্রত্যাহারের শেষ দিন ছিল ২৮শে মার্চ।
CG/BD/SB
(Visitor Counter : 110
অর্থমন্ত্রক
ব্যাঙ্কগুলির বাণিজ্যিক সিদ্ধান্ত প্রণয়নের ক্ষেত্রে সুরক্ষা দিতে সরকার একাধিক ব্যবস্থা নিয়েছে
নয়াদিল্লি, ২৮ জানুয়ারি, ২০২০
কেন্দ্রীয় অর্থমন্ত্রী একাধিকবার ব্যাঙ্কগুলিকে আশ্বস্ত করে বলেছেন যে, সৎ বাণিজ্যিক সিদ্ধান্তগুলির সুরক্ষায় যথাযথ ব্যবস্থা গ্রহণ করা হবে সেইসঙ্গে বাণিজ্যিক দিক থেকে প্রকৃত পক্ষেই কাদের ত্রুটি রয়েছে, তাদেরও চিহ্নিত করা হবে। ব্যাঙ্কগুলিকে নির্দিষ্ট সময়সীমার ভিত্তিতে অভ্যন্তরীণ শৃঙ্খলাভঙ্গকারী মামলাগুলির নিষ্পত্তিতেও প্রয়োজনীয় ব্যবস্থা নেওয়ার কথা বলা হয়েছে, যাতে কর্মীদের মানসিকতায় কোনও রকম বিরূপ প্রভাব না পড়ে এবং কারও হয়রানি না হয়। সরকারের এই প্রচেষ্টার অঙ্গ হিসাবেই ১৭এ ধারাটিকে দুর্নীতি দমন আইনে সামিল করা হয়েছে। এর ফলে, একজন সরকারি কর্মচারীর বিরুদ্ধে তদন্ত শুরুর পূর্বে আগাম অনুমতি নেওয়ার প্রয়োজনীয়তা বাধ্যতামূলক হয়েছে।
কেন্দ্রীয় ভিজিলেন্স কমিশন রাষ্ট্রায়ত্ত ব্যাঙ্কগুলির ম্যানেজারদের বাণিজ্যিক সিদ্ধান্ত গ্রহণের ক্ষেত্রে জটিলতার বিষয়টিকে বিবেচনায় রেখে ব্যাঙ্কিং ও আর্থিক জালিয়াতি সংক্রান্ত উপদেষ্টা পর্ষদ গঠন করেছে। এই পর্ষদ ৫০ কোটি টাকারও বেশি অর্থের লেনদেনের ক্ষেত্রে সম্ভাব্য জালিয়াতির বিষয়টি খতিয়ে দেখে থাকে। এছাড়াও, সরকার রাষ্ট্রায়ত্ত ব্যাঙ্কগুলির ম্যানেজিং ডাইরেক্টর এবং সিইও-দের ব্যক্তিগত ভূমিকার বিষয়টি সরিয়ে রেখে বিপুল পরিমাণ অর্থের জালিয়াতি রুখতে ২০১৫’র ফ্রেমওয়ার্ক বা আইনি কাঠামো সংশোধন করেছে। এছাড়াও, ভারতীয় রিজার্ভ ব্যাঙ্ক এবং কেন্দ্রীয় ভিজিল্যান্স কমিশনের বিভিন্ন সার্কুলার বা বিজ্ঞপ্তি মেনে চলার বিষয়টি সুনিশ্চিত করতে এক উপযুক্ত ব্যবস্থা গ্রহণের জন্য রাষ্ট্রায়ত্ত ব্যাঙ্কগুলির ঋণ সহায়তা পর্ষদকে ক্ষমতাও দেওয়া হয়েছে।
কেন্দ্রীয় সরকার দীর্ঘদিন পড়ে থাকা শৃঙ্খলাভঙ্গ ও অভ্যন্তরীণ নজরদারি সংক্রান্ত ঘটনাগুলির অগ্রগতি খতিয়ে দেখার জন্য গত ২৭শে জানুয়ারি উচ্চ পদস্থ আধিকারিকদের নিয়ে একটি কমিটি গঠনের জন্য ব্যাঙ্কগুলিকে সরাসরি নির্দেশ দিয়েছে। এই নির্দেশের প্রেক্ষিতে প্রত্যেকটি ব্যাঙ্ক উচ্চ পদস্থ আধিকারিকদের নিয়ে কমিটি গঠন করবে এবং ঐ ধরণের ঘটনাগুলির নিষ্পত্তির ব্যাপারে দীর্ঘসূত্রতা এড়াতে প্রয়োজনীয় ব্যবস্থা নেবে।
CG/BD/SB
(Visitor Counter : 79
সড়কপরিবহণওমহাসড়কমন্ত্রক
জেনারেল ভি কে সিং  সড়ক পরিবহন ও মহাসড়ক মন্ত্রকের প্রতিমন্ত্রী হিসাবে কার্যভার নিয়েছেন
নয়াদিল্লি, ০৩ জুন, ২০১৯
জেনারেল ভি কে সিং  আজ নতুন দিল্লিতে সড়ক পরিবহন ও মহাসড়ক মন্ত্রকের প্রতিমন্ত্রী হিসাবে কার্যভার নিয়েছেন। পূর্ববর্তী এনডিএ সরকারের তিনি বিদেশ দপ্তরের প্রতিমন্ত্রী ছিলেন।
পরে সাংবাদিকদের সঙ্গে কথা প্রসঙ্গে জেনারেল সিং বলেন, তাঁর মন্ত্রকের যেসব ভালো কাজ হয়েছে, তিনি সেগুলি এগিয়ে নিয়ে যাওয়ার উদ্যোগ নেবেন। দেশের সড়ক পরিকাঠামোর সার্বিক উন্নয়নকে বিশেষ অগ্রাধিকার দেওয়া হবে বলে তিনি জানান।
SSS/PB/NS
(Visitor Counter : 54
স্বাস্থ্যওপরিবারকল্যাণমন্ত্রক
একদিনে ৩০,০০০ রোগী আরোগ্য লাভ করেছেন, এ পর্যন্ত যার পরিমাণ সর্বোচ্চ
মোট সুস্থ হয়ে উঠেছেন ৭ লক্ষ ৮২ হাজারের বেশি
নয়াদিল্লী, ২৩ জুলাই, ২০২০
পর পর দুদিন কোভিড সংক্রমিতদের সুস্থ হয়ে ওঠার সংখ্যা উর্দ্ধমুখী। গত ২৪ ঘন্টার হিসেবে একদিনে সবথেকে বেশি সংক্রমিত আরোগ্য লাভ করেছেন- ২৯,৫৫৭ জন। এরফলে এ পর্যন্ত মোট সুস্থ হয়ে উঠেছেন ৭,৮২,৬০৬ জন। আরোগ্য লাভের হার ৬৩.১৮ শতাংশ। দেশে বেশি সংখ্যায় সংক্রমিতরা সুস্থ হয়ে উঠছেন এবং চিকিৎসাধীন ব্যক্তিদের থেকে সংক্রমিতদের সুস্থ হয়ে ওঠার সংখ্যা বৃদ্ধি পেয়ে হয়েছে ৩,৬৬,৪৩৯ জন।
কেন্দ্র কোভিড-১৯ মহামারীর মোকাবিলায় যেসব কৌশল অবলম্বন করেছে, রাজ্য ও কেন্দ্রশাসিত অঞ্চলগুলি সেগুলি যথাযথভাবে পালন করছে। এরমধ্যে রয়েছে প্রচুর পরিমাণে নমুনা পরীক্ষা, দ্রুত সংক্রমিতদের চিকিৎসার ব্যবস্থা করা। কেন্দ্রীয় স্বাস্থ্য ও পরিবার কল্যাণ মন্ত্রকের উদ্যোগে যুগ্ম নজরদারী গোষ্ঠী পুরো ব্যবস্থাকে পরিচালনা করছে। নতুন দিল্লীর এইমস এবং বিভিন্ন রাজ্য ও কেন্দ্রশাসিত অঞ্চলের উৎকর্ষ চিকিৎসা কেন্দ্রগুলির পরামর্শের পাশাপাশি আইসিএমআর এবং এনসিডিসি-র বিশেষজ্ঞরা নানা পরামর্শ দিচ্ছেন। বিভিন্ন রাজ্য নতুন দিল্লীর এইমস-এ টেলিফোনের মাধ্যমে পরামর্শমূলক কর্মসূচিতে যুক্ত হয়েছে। যেসব রাজ্য বা কেন্দ্রশাসিত অঞ্চলে সংক্রমনের ঘটনা বৃদ্ধি পেয়েছে সেখানে কেন্দ্রীয় বিশেষজ্ঞ দল পাঠানো হয়েছে। এই সমন্বিত উদ্যোগে ফলে দেশে সংক্রমিতদের মৃত্যুর হার ক্রমশ কমছে। আজকের হিসেবে যা ২.৪১ শতাংশ।
এরফলে বর্তমানে চিকিৎসাধীন সংক্রমিতের সংখ্যা মাত্র ৪,২৬,১৬৯ জন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/NS
প্রধানমন্ত্রীরদপ্তর
থাইল্যান্ডের প্রধানমন্ত্রীর সঙ্গে প্রধানমন্ত্রী নরেন্দ্র মোদী সাক্ষাৎ
নয়াদিল্লি, ০৪ নভেম্বর, ২০১৯
প্রধানমন্ত্রী শ্রী নরেন্দ্র মোদী তেশরা নভেম্বর ৩৫তম আশিয়ান শীর্ষ সম্মেলন, চর্তুদশ পূর্ব এশিয়া শিখর সম্মেলন ও ষোড়শ ভারত-আশিয়ান শিখর সম্মেলনের ফাঁকে থাইল্যান্ডের প্রধানমন্ত্রী অবসরপ্রাপ্ত জেনারেল প্রায়ুত চ্যান-ও-চ্যায়ের সঙ্গে সাক্ষাৎ করেন।
এই বৈঠকে উভয় নেতা দ্বিপাক্ষিক সম্পর্কের অগ্রগতির পর্যালোচনা করেন। নিয়মিত উচ্চপর্যায়ের বৈঠক এবং সমস্ত স্তরের মধ্যে আলাপ-আলোচনার মাধ্যমে এই সম্পর্ক আরও গতি পাবে বলে তাঁরা মনে করেন। প্রতিরক্ষা ও নিরাপত্তা ক্ষেত্রে বর্দ্ধিত সহযোগিতার ওপর গুরুত্ব আরোপ করে প্রতিরক্ষাশিল্প ক্ষেত্রে সহযোগিতার মাধ্যমে নতুন নতুন সুযোগের সন্ধান করার ব্যাপারে উভয়পক্ষই সহমত পোষন করে। গত বছরে দ্বিপাক্ষিক বাণিজ্য ২০ শতাংশ বৃদ্ধি পাওয়ায় তাঁরা সন্তোষ ব্যক্ত করেছেন। ব্যবসা-বাণিজ্য ও বিনিয়োগ বাড়াতে বাণিজ্যিক আধিকারিকদের বিভিন্ন ক্ষেত্রে দায়িত্ব অর্পণের বিষয়ে দুই নেতা সিদ্ধান্ত গ্রহণ করেছেন।
বাস্তবিক ও ডিজিটাল সংযোগ ব্যবস্হা সহ নানা ক্ষেত্রে যোগাযোগ বৃদ্ধির লক্ষ্যে দুই প্রধানমন্ত্রী নানা বিষয় নিয়ে আলোচনা করেছেন। দুই দেশের মধ্যে বিমান চলাচল বৃদ্ধির বিষয়টিকে তাঁরা স্বাগত জানিয়েছেন। ব্যাঙ্কক-গুয়াহাটি সরাসরি বিমান পরিষেবা ও থাইল্যান্ডের রানোঙ্গ বন্দর এবং ভারতের কলকাতা, চেন্নাই ও বিশাখাপত্তনম বন্দরের মধ্যে যোগাযোগ সহযোগিতার লক্ষ্যে চুক্তি চূড়ান্ত করার বিষয়েও তাঁরা সন্তোষ প্রকাশ করেন।
উভয় নেতা পারস্পরিক স্বার্থ সংশ্লিষ্ট আঞ্চলিক ও বহুস্তরীয় বিভিন্ন বিষয় নিয়ে মতবিনিময় করেন। আশিয়ান সংক্রান্ত বৈঠকে তাঁকে আমন্ত্রণ জানানোয় প্রধানমন্ত্রী শ্রী নরেন্দ্র মোদী থাইল্যান্ডের প্রধানমন্ত্রীকে ধন্যবাদ জানান। তিনি আশিয়ান গোষ্ঠীর নেতৃত্ব দানের জন্য প্রায়ুত চ্যান-ও-চ্যা কে অভিনন্দন জানান। ভারত-আশিয়ান কৌশলগত অংশীদারিত্বে সমন্বায়ক হিসাবে থাইল্যান্ডের ভূমিকার তিনি প্রশংসা করেন। তিনি মনে করেন, এরফলে এই সম্পর্ক আরও দৃঢ় হয়েছে।
ভারত ও থাইল্যান্ড-সামুদ্রিক প্রতিবেশী দুটি দেশের মধ্যে ঐতিহাসিক এবং সাংস্কৃতিক যোগাযোগ রয়েছে। বর্তমান পরিস্হিতিতে ভারতের অ্যাক্ট ইস্ট নীতি থাইল্যান্ডের লুক ওয়েস্ট নীতির পরিপূরক। যার ফলে দুদেশের মধ্যে সম্পর্ক আরও নিবিড় হয়েছে।
CG/CB/NS
(Visitor Counter : 56
শ্রমওকর্মসংস্থানমন্ত্রক
ইপিএফও  চলতি বছরের এপ্রিল থেকে জুন মাসের মধ্যে ৭৩.৫৮ লক্ষ গ্রাহকদের কেওয়াইসি আপডেট করেছে
নয়াদিল্লী, ২৭ জুলাই, ২০২০
কোভিড-১৯ মহামারীর জেরে অনলাইন পরিষেবাগুলির সরলীকরণ এবং প্রসার গুরুত্বপূর্ণ হয়ে উঠেছে। এই প্রেক্ষিতে এমপ্লয়িজ প্রভিডেন্ড ফান্ড অর্গানাইজেশন  বা কর্মচারী ভবিষ্য নিধি সংস্থা চলতি বছরের এপ্রিল থেকে জুন মাসের মধ্যে ৭৩.৫৮ লক্ষ গ্রাহকদের "আপনার গ্রাহক পরিচিতি" বা "নো ইয়োর কাস্টমার"-এর তথ্য আপডেট করেছে। এরমধ্যে ৫২.১২ লক্ষ গ্রাহকের আধার নম্বর, ১৭.৪৮ লক্ষ গ্রাহকের মোবাইল নম্বর এবং ১৭.৮৭ লক্ষ গ্রাহকের ব্যাঙ্ক অ্যাকাউন্ট নম্বর সংযুক্ত করা রয়েছে। কেওয়াইসি হল এককালীন প্রক্রিয়া যা ইউনিভার্সাল অ্যাকাউন্ট নম্বর কে কেওয়াইসি বিবরণের সঙ্গে সংযুক্তের মাধ্যমে গ্রাহকদের পরিচয় যাচাই করতে সহায়তা করে থাকে।
লকডাউনের মধ্যে এতো বড় মাপের কেওয়াইসি প্রক্রিয়াটি সম্পন্ন করতে ইপিএফও যেভাবে কাজ চালিয়ে গেছে তা বিশেষ তাৎপর্যপূর্ণ। এই সময়ের মধ্যে ইপিএফও ৯.৭৩ লক্ষ গ্রাহকের নাম, ৪.১৮ লক্ষ গ্রাহকের জন্ম তারিখ সংশোধন এবং ৭.১৬ গ্রাহকের আধার নম্বর সংযুক্ত করেছে।
কোভিড-১৯ মহামারীর মধ্যে ইপিএফও কার্যালয়ে সামাজিক দূরত্ববিধি সুনিশ্চিত করতে কেওয়াইসি অ্যাকাউন্টগুলি পুনর্নবীকরণের জন্য একটি ওয়ার্ক ফ্রম হোম  কৌশল গ্রহণ করেছিল। বাড়িতে বসে যেসমস্ত কর্মচারী এই কেওয়াইসি পুনর্নবীকরণ এবং আপডেটের কাজ করেছেন প্রতিদিন তাদের কাছ থেকে কাজের বিশদ বিবরণ নেওয়া হয়েছে এবং সময়ের মধ্যে সেই কাজ সম্পন্ন করা হয়েছে। এমনকি এই প্রক্রিয়াগুলিতেও সরলীকরণ করা হয়েছে। এরফলে কেওয়াইসি প্রক্রিয়ার কাজ ত্বরান্বিত হয়েছে।
কেওয়াইসি আপডেটের কাজের জন্য যেকোন গ্রাহক ইপিএফও সদস্য হিসেবে পোর্টালের মাধ্যমে অনলাইন পরিষেবা গ্রহণ করতে পারেন। এমনকি কেওয়াইসি করেছেন এমন যেকোন গ্রাহক উমঙ্গ অ্যাপের মাধ্যমে সমস্ত অনলাইন পরিষেবা গ্রহণ করতে পারেন।
(CG/SS/NS
প্রধানমন্ত্রীরদপ্তর
প্রধানমন্ত্রী সংশ্লিষ্ট মন্ত্রকগুলির সঙ্গে কোভিড-১৯ ভাইরাস জনিত পরিস্হিতি পর্যালোচনা করলেন
নয়াদিল্লী, ০৭ মার্চ, ২০২০
প্রধানমন্ত্রী শ্রী নরেন্দ্র মোদী শনিবার এক বৈঠকে নোভেল করোনা ভাইরাস  জনিত উদ্ভুত পরিস্হিতির প্রেক্ষিতে বিভিন্ন মন্ত্রকের পক্ষ থেকে গৃহীত পদক্ষেপগুলি পর্যালোচনা করেছেন। বৈঠকে স্বাস্হ্য ও পরিবার কল্যাণ মন্ত্রী ডঃ হর্ষ বর্ধন, বিদেশমন্ত্রী ডঃ এস জয়শঙ্কর, স্বাস্হ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে, ক্যাবিনেট সচিব শ্রী রাজীব গৌবা, নীতি আয়োগের সদস্য ডঃ বিনোদ কে পল, চিফ অফ ডিফেন্স স্টাফ জেনারেল বিপিন রাওয়াত সহ স্বাস্হ্য, ওষুধ, অসামরিক বিমান পরিবহন, বিদেশ, স্বাস্হ্য গবেষণা, স্বরাষ্ট্র, জাহাজ চলাচল ও অন্যান্য দপ্তরের সচিব এবং আধিকারিকরা উপস্হিত ছিলেন।
কোভিড-১৯ সংক্রান্ত পরিস্হিতি মোকাবিলায় স্বাস্হ্য ও পরিবার কল্যাণ সচিব তাঁর মন্ত্রক সহ অন্যান্য মন্ত্রকের গৃহীত পদক্ষেপগুলি সম্পর্কে বৈঠকে বিস্তারিত খতিয়ান পেশ করেন। স্বাস্হ্য ও পরিবার কল্যাণ সচিব দেশে প্রবেশ স্হল, পরীক্ষাগারগুলিকে সহায়তা, হাসপাতালগুলির পর্যাপ্ত প্রস্তুতি ও ঝুঁকি হ্রাস সংক্রান্ত বিষয়ে নজরদারি আরও জোরদার করার ওপর গুরুত্ব দেন।
ওষুধ  দপ্তরের সচিব দেশে প্রয়োজনীয় ওষুধপত্র ও ওষুধ তৈরির অন্যান্য উপাদানের পর্যাপ্ত যোগান সম্পর্কে বৈঠকে বিশদভাবে জানান।
বৈঠকে বিমান বন্দর, সমুদ্র বন্দর, স্হল সীমান্ত চৌকি ও সর্বজনীন স্তরে নিয়মানুযায়ী নিরবচ্ছিন্ন নজরদারির প্রয়োজনীয়তার প্রসঙ্গও উল্লেখ করা হয়। এই ভাইরাসে আক্রান্ত ব্যক্তিদের পৃথক রাখার জন্য হাসপাতালগুলিতে পর্যাপ্ত সংখ্যায় শয্যার কথাও বলা হয়। স্বাস্হ্য ও পরিবার কল্যাণ মন্ত্রী ডঃ হর্ষ বর্ধন সময়মতো ব্যবস্হা গ্রহণের জন্য রাজ্যগুলির সঙ্গে কার্যকর সমন্বয় বজায় রাখার ওপর গুরুত্ব দেন। নীতি আয়োগের সদস্য ডঃ বিনোদ কে পল হাসপাতালগুলির চিকিৎসা সংক্রান্ত যাবতীয় ব্যবস্হা আরও বাড়ানোর ওপর জোর দেন। বৈঠকে ইরান থেকে ভারতীয়দের উদ্ধারের প্রসঙ্গটিও তোলা হয়।
এই ভাইরাসের সংক্রমণ মোকাবিলায় সমস্ত দপ্তরের পক্ষ থেকে এ পর্যন্ত গৃহীত পদক্ষেপগুলির প্রশংসা করে প্রধানমন্ত্রী বলেন, পরিস্হিতির ওপর নজর রেখে ভারতকে সবদিক থেকে প্রস্তুত থাকতে হবে। তিনি বলেন, সমস্ত দপ্তরকে সমন্বয় বজায় রেখে কাজ করতে হবে এবং এই ভাইরাস সম্পর্কে সর্বজনীন স্তরে সচেতনতা গড়ে তোলার উদ্যোগ নিতে হবে যাতে আগাম সতর্কতা অবলম্বন করা যায়। কোভিড-১৯ ভাইরাসের মোকাবিলায় সেরা পন্হা-পদ্ধতিগুলি চিহ্নিত করার জন্য আধিকারিকদের ভূমিকার প্রশংসা করে প্রধানমন্ত্রী এগুলির কার্যকর প্রয়োগ করার ওপর গুরুত্ব দেন। তিনি আরও বলেন, বিশেষজ্ঞদের মতামত অনুযায়ী সাধারণ মানুষকে যতটা সম্ভব বড় ধরনের সমাবেশ এড়িয়ে চলার জন্য সচেতন করে তুলতে হবে, সেইসঙ্গে কি করণীয় এবং কি করণীয় নয় সে ব্যাপারেও মানুষকে অবগত করতে হবে। আক্রান্ত ব্যক্তিদের পৃথক রাখার জন্য অবিলম্বে পর্যাপ্ত ব্যবস্হা গ্রহণের নির্দেশ দিয়ে প্রধানমন্ত্রী এই ভাইরাস ছড়িয়ে পড়া ঠেকাতে যাবতীয় ব্যবস্হা গ্রহণের কথা বলেন। ইরান থেকে ভারতীয়দের উদ্ধার ও দ্রুত স্বাস্হ্য পরীক্ষার জন্য প্রয়োজনীয় পরিকল্পনা গ্রহণের ব্যাপারে তিনি আধিকারিকদের নির্দেশ দেন। জনস্বাস্হ্যের দিক থেকে এই ভাইরাস জনিত সংক্রমণ মোকাবিলার জন্য আগাম পর্যাপ্ত পরিকল্পনা ও সময়ানুগ ব্যবস্হা গ্রহণের ওপরও প্রধানমন্ত্রী জোর দেন।
CG/BD/NS
(Visitor Counter : 72
জাহাজচলাচলমন্ত্রক
কেন্দ্রীয় মন্ত্রী শ্রী মনসুখ মান্ডভিয়া মেরিটাইম স্টেটস ডেভলপমেন্ট কাউন্সিলের ১৮-তম বৈঠকে পৌরহিত্য করেছেন
নতুন দিল্লি, ২৪ জুন, ২০২১
কেন্দ্রীয় বন্দর, নৌ পরিবহন ও নৌপথ মন্ত্রকের প্রতিমন্ত্রী শ্রী মনসুখ মান্ডভিয়া আজ ভিডিও কনফারেন্সের মাধ্যমে মেরিটাইম স্টেটস ডেভলপমেন্ট কাউন্সিলের ১৮-তম সভায় পৌরোহিত্য করেছেন।
তিনি তার ভাষণে উল্লেখ করেন যে, মেরিটাইম স্টেটস ডেভলপমেন্ট কাউন্সিলের উদ্দেশ্য হচ্ছে, উপকূলবর্তী খাতে উন্নয়নের ক্ষেত্রে কেন্দ্র ও রাজ্যের জন্য উপযোগী একটি জাতীয় পরিকল্পনা তৈরি করা। তিনি বলেন, দেশের উন্নয়ন নির্ভর করে রাজ্যের উন্নয়নের ওপর। উন্নয়ন কখনোই বিক্ষিপ্তভাবে সম্ভব নয়।
ভারতীয় বন্দর বিল-২০২১- এর প্রয়োজনীয়তার ওপর গুরুত্ব আরোপ করে কেন্দ্রীয় প্রতিমন্ত্রী বলেন, রাজ্যের উচিত এই বিলকে রাজনৈতিক ভাবে বিচার না করে উন্নয়নের লক্ষ্যে ভাবা। এই বিল উপকূলবর্তী অঞ্চলের উন্নয়নের ক্ষেত্রে ব্যাপক সাহায্য করবে। কিন্তু এজন্য কেন্দ্রের পাশাপাশি রাজ্য এবং কেন্দ্রশাসিত অঞ্চলগুলির সহযোগিতার প্রয়োজন। এই বন্ধন বিলের বিকাশের জন্য কেন্দ্র রাজ্যগুলির কাছ থেকে সমস্ত ধরনের পরামর্শকে স্বাগত জানাবে।
কেন্দ্রীয় প্রতিমন্ত্রী বলেন, আজ কাউন্সিলের এই ১৮- তম বৈঠকে, সমুদ্র খাতের সামগ্রিক অগ্রগতি নিয়ে তাৎপর্যপূর্ণ আলোচনা হয়েছে। কেন্দ্র এবং রাজ্য সরকার যৌথভাবে সামুদ্রিক খাতের উন্নয়নে কাজ করবে। অকার্যকর বন্দর গুলিকে কিভাবে কাজে লাগানো যায় সে সম্পর্কে আগেই প্রধানমন্ত্রী পথ দেখিয়েছিলেন।
এদিনের বৈঠকে মূল বিষয় গুলির মধ্যে রয়েছে ভারতীয় বন্দর বিল-২০২১, জাতীয় মেরিটাইম হেরিটেজ জাদুঘর, বন্দরের সাথে রেল ও সড়ক যোগাযোগ ব্যবস্থা, মেরিন অপারেশন্স, ভাসমান জেটি, সাগর মালা প্রকল্প এবং জাতীয় পরিকাঠামো উন্নয়ন প্রভৃতি।
মেরিটাইম স্টেটস ডেভলপমেন্ট কাউন্সিল সমুদ্র সংক্রান্ত খাতে উন্নয়নের জন্য একটি শীর্ষ পরামর্শ দাতা সংস্থা।১৯৯৭ সালের মে মাসে এটি গঠিত হয়।
CG/ SB
(Visitor Counter : 169
রেলমন্ত্রক
মেট্রো রেলের নোয়াপাড়ায় ভ্রাম্যমান টিকাকরণ শিবির
কলকাতা, ২৮ জুলাই, ২০২১
মেট্রো রেল আজ নোয়াপাড়া ফার্স্টএড পোস্টে একটি ভ্রাম্যমান টিকাকরণ শিবিরের আয়োজন করে। নোয়াপাড়া কোয়ার্টার কমপ্লেক্সে যেসব কর্মী থাকেন౼ তাঁরা এবং তাঁদের পরিবারের সদস্যরা এই শিবিরে টিকা নিয়েছেন। এছাড়াও কমপ্লেক্সের আশেপাশের বাসিন্দারাও ওই ক্যাম্প থেকে টিকা পেয়েছেন। মেট্রো রেল বিভিন্ন জায়গায় নিয়মিত এ ধরণের শিবিরের আয়োজন করে থাকে। নোয়াপাড়ার ক্যাম্প থেকে আজ ১২০ জন টিকা নিয়েছেন। এছাড়াও তপন সিনহা মেমোরিয়াল হাসপাতালেও মেট্রো রেলের ১৪২ জন কর্মী, সুবিধাভোগী এবং বহিরাগতরা আজ টিকা পেয়েছেন।
মেট্রো রেলের জেনারেল ম্যানেজার শ্রী মনোজ জোশী এই ধরণের ক্যাম্প আয়োজন করায় সন্তোষ প্রকাশ করেছেন। তিনি সংশ্লিষ্ট আধিকারিকদের টিকাকরণের প্রক্রিয়া দ্রুত শেষ করার পরামর্শ দিয়েছেন।
CG/CB/NS
(Visitor Counter : 82
প্রতিরক্ষামন্ত্রক
পানাগড় মিলিটারি স্টেশনে কার্গিল বিজয় দিবস উদযাপন
কলকাতা, ২৭ জুলাই, ২০১৯
দেশ জুড়ে কার্গিল বিজয় দিবসের ২০তম বর্ষপূর্তিতে নানা অনুষ্ঠানের আয়োজন করা হয়েছিল। পানাগড় মিলিটারি স্টেশনে ১৭ কর্পসের জেনারেল অফিসার কমান্ডিং লেঃজেঃ এস এস মিশ্র এই উপলক্ষে আয়োজিত অনুষ্ঠানে যুদ্ধস্মারকে পুষ্পার্ঘ্য অর্পণ করেন।
এই অনুষ্ঠানে শহীদদের উদ্দেশে শ্রদ্ধা নিবেদন করা হয়। জাতীয় সংহতির চেতনায় ছাত্রছাত্রীদের উদ্বুদ্ধ করার লক্ষ্যে দুর্গাপুর, মসিমপুর, বাঁকুড়া, বর্ধমান, নবগ্রাম, বহরমপুর এবং পুরুলিয়ার বিভিন্ন শিক্ষা প্রতিষ্ঠানের ছাত্রছাত্রীরা প্রেরণাদায়ক ভাষণ এবং দৌড় প্রতিযোগিতায় অংশ নেয়।
যুবসম্প্রদায়ের মধ্যে জাতীয়তা বোধ এবং স্বদেশ প্রেম জাগ্রত করার লক্ষ্যেই এই অনুষ্ঠানগুলির আয়োজন করা হয়েছিল। ছাত্রছাত্রীরা সেনাবাহিনীতে কাজের নানা সুযোগ সম্পর্কেও এই অনুষ্ঠানে জানতে পেরেছে।
CG/CB/SB
(Visitor Counter : 59